NJAGALA kwegatta naye sikikolangako. Nnina emyaka 17. Siirumizibwe nnyo?
Mwana wange, omulundi ogusooka abawala bangi bafuna obulumi naye tebubeera bwa maanyi okuggyako nga tonnaweza myaka 18.
Ekirala mwana wange, okusinga obulumi abawala babufuna kubanga obukyala buba buto nga tebulina lasitiika bulungi.
Abamu baba beeraliikirira okufuna embuto n’akawuka ka siriimu. Oluusi n’ensonyi ng’ekintu ky’okola tokyagala wabula ng’okikola kusanyusa munno. N’abakyala abakulu bafuna obulumi nga beegatta naddala nga tafunye bwagazi.
Naye mwana wange, kambuuze ddala oyagala okwegatta oba okikola kubanga omulenzi ayagala mwegatte? Tonnaweza myaka 18, kale tonnatuusa kwegatta.
Naye bw’oliba otuusizza, jjukira nti mu kwegatta oyinza okufunirayo olubuto lw’oteeyagalidde n’endwadde z’ekikaba omuli ne siriimu. Olina okwegatta ng’otuusizza ekiseera ekirabirira omwana anaava mu kwegatta.
Ate bw’oba okyasoma, kimanye nti bino bijja kukuttira emisomo gyo. Buli ky’okola osookanga n’olaba akabi n’akalungi akalimu.
lug_Latn lug_Latn lug_Latn lug_Latn lug_Latn lug_Latn lug_Latn